ઇંગ્લંડની લોખંડી મહિલા માર્ગરેટ થેચર આ સદીમાં સૌથી લાંબા સમય સુધી ઇંગ્લંડની પ્રધાનમંત્રી રહેલી વ્યક્તિ છે. એમના ટોરી પક્ષના નિર્વાચનમાં બરાબર બહુમતી મળી નહીં (એ હારી ન હતી) માટે શ્રીમતી થેચરે નક્કી કર્યું કે પક્ષના નેતૃત્વ માટે હું હવે સંપૂર્ણત: યોગ્ય નથી. અને પ્રધાનમંત્રી શ્રીમતી થેચરે ત્યાગપત્ર આપી દીધું, સત્તાત્યાગ કરી દીધો. એ 11 વર્ષો સુધી ઇંગ્લંડની પ્રધાનમંત્રી રહી હતી. ત્યાગપત્ર આપ્યા પછી થોડા જ કલાકોમાં શ્રીમતી થેચરે પ્રધાનમંત્રીનું 10, ડાઉનિંગ સ્ટ્રીટનું નિવાસસ્થાન ખાલી કરી નાંખ્યું અને દક્ષિણ ઇંગ્લંડના પોતાના ઘરમાં આવી ગઈ અંગ્રેજ પ્રજાની સાથે, આપણને પણ ગાવાનું મન થઈ જાય એવી આ ઘટના છે: "રૂલ બ્રિટાનીઆ! રૂલ ધ વેવ્ઝ!" (બ્રિટાનીઆ! સમુદ્રોની સામ્રાજ્ઞી બન!)